cyanic-selkie/wikianc huggingface dataset:
Standfugl
Ein populasjon av ein art kan leve som standfugl, medan andre populasjonar av same arten er meir typiske flyttfuglar. Slike populasjonar med ulike trekkvanar kan i nokre fall vere ulike underartar. Eit døme er variasjon i trekkvanar til arten gaffeltyrann i Colombia. Der trekkjer ein underart nordover (borealmigrant), ein annan trekkjer sørover (australmigrant), mens ein tredje underart er standfugl og hekkar i Colombia.
Fuglefamiliar i tropane med standfuglartar inkluderer larveetarar, monarkar, skjeggfuglar, myggsmettar, maurfuglar, trogonar og andre. Ein har lenge trudd at dei fleste artar i einskilde grupper med subtropiske og tropiske leveområde i stor grad er standfuglar, men det kan vere at nokre av dei har regelbundne trekkvanar innanfor tropane som ikkje er godt undersøkte enda.
Tomoe Zenimoto Hvas
Tomoe Zenimoto Hvas er ein norsk symjar.
Han representerte Noreg under Kortbane-EM i symjing 2017 i København, der han tok ein sensasjonell bronse, berre 17 år gammal. Zenimoto Hvas har japansk mor og norsk far
Vladimir Iosifovitsj Veksler
Vladimir Iosifovitsj Veksler var ein sovjetisk fysikar. Han er særskild kjend for ein banebrytande metode til stabilisering av partikkelbaner i akseleratorar.
Han arbeidde ved Vitskapsakademiets fysiske institutt i Moskva, 1936–56, deretter ved det kjernefysiske forskingsinstitutt i Dubna.
The Needle and the Damage Done
«The Needle and the Damage Done» er ein song av Neil Young som skildrar heroinmisbruket til fleire musikarar han kjende. Han vart skriven om herionmisbruket til Crazy Horse-gitaristen Danny Whitten og peikar framover til temaet på «Tonight's the Night», ein song om heroinoverdosen og dødsfallet til Bruce Berry, ein roadie for Young og bandet Crazy Horse.
«The Needle and the Damage Done» vart først gjeven ut på Harvest i 1972. Songen vart spelt inn under ein konsert i staden for i studio. Songen finst òg på samlealbuma Decade og Greatest Hits. I dei handskrivne notata på Decade seier Young om songen: «Eg er ikkje ein predikant, men dette dopet har teke livet av mange store menn».
Ei innspeling av songen frå 1971 vart gjeven ut på albumet Live at Massey Hall 1971 i 2007. Før songen seier Young om songen: "Heilt sidan eg forlet Canada, for om lag fem år sidan...og flytta sørover...så fann eg ut mykje eg ikkje viste før eg drog. Nokre ting er bra og andre er dårlege. Eg fekk oppleve mange store musikarar før dei vart...før dei vart kjende...du veit, når dei berre spelte. Fem og seks konsertar kvar kveld...ting som det. Og eg fekk oppleve mange store musikarar som ingen nokon gong fekk sjå. Av ein eller annan grunn. Men...merkeleg nok, dei verkeleg gode...som du aldri fekk oppleve...på grunn av heroin. Og det byrja å skje om att og om att. Så skjedde det med nokon eg kjende. Så eg berre skreiv denne vesle songen."
Andre versjonar
Andre artistar som har spelt songen er Our Lady Peace, Green River, Duran Duran, Lior, Simple Minds, The Pretenders, The Bronx, John Frusciante, Seether, Flea, Andrea Corr, Laura Marling, Pete Doherty, Eddie Vedder, Dave Matthews og Jewel.
Cass Elliot
Cass Elliot, òg kjend som Mama Cass, var ein USA-amerikansk songar og skodespelar, mest kjend som medlem av The Mamas & the Papas. Etter gruppa vart oppløyst gav ho ut fem soloalbum. I 1998 vart ho posthumt innlemma i Rock and Roll Hall of Fame for arbeidet sitt med The Mamas & the Papas.
Solo
«-» indikerer at albumet ikkje gjekk inn på lista.
Gipsplate
Gipsplater er byggjematerialar av gips med ulike fyllstoff og med eit tynt papplag som forsterking på begge sidene. Gipsplater blir brukte som tennvernande kledning på innvendige flater. Dei blir også brukte for lyddemping i etasjeskiljarar og vegger, og som utvendig sperre på bindingsverkskonstruksjonar.
Möllerstraumen
Möllerstraumen er ein isstraum i Antarktis som flyt nord-nordaust og ut i Ronneisen vest for Foundationstraumen. Isskiljet går langs Rambo Nunataks. Isen vart skissert frå U.S. Landsat-bilete og kalla opp etter Dietrich Möller, ein tysk ingeniør, professor og direktør i Institute for Land Survey ved Det tekniske universitetet i Braunschweig frå 1972. Han var ansvarleg for det geodetiske arbeidet ved Filchner Station på Ronneisen i 1979-80.
Voilà av Barbara Pravi
«Voilà» (norsk omsetjing 'sjå der' ) er ein fransk chanson-inspirert popballade frå 2020 som vert framført av den franske songaren Barbara Pravi. Songen er komponert av Pravi saman med låtskrivarane Igit og Lili Poe. Han vart gjeven ut kommersielt 6. november 2020 og vann den franske musikktevlinga Eurovision France, c'est vous qui décidez! laurdag 30. januar 2021. Gjennom sigeren vart «Voilà» det franske bidrag i Eurovision Song Contest 2021 i Nederland. Der enda han på andreplass bak Italia, og dette var den beste plasseringa til Frankrike i Eurovision Song Contest på 30 år.
Om songen
«Voilà» er komponert av dei franske låtskrivarane Lili Poe, Igit og Barbara Pravi. Dei to sistnemnde har skrive fleire songar saman, blant andre «J'imagine» som barneartisten Valentina vann Junior Eurovision Song Contest med i Warszawa i 2020. «Voilà» handlar om ei kvinne si reise frå eit liv fylt av utryggleik, til en tilvære prega av sjølvtryggleik og mot.
«Voilà» er skriven i chanson-stil og vart gjeven ut i november 2020. Den var blant deltakarane i den franske songtevlinga Eurovision France, c'est vous qui décidez!. Tevlinga vart arrangert av tv-kanalen France 2 laurdag 30. januar 2021, og songen vart framført av Barbara Pravi. Hun gjekk vidare frå fyrste runde og vann til slutt både jury- og telefonavrøystinga. Som vinnar av tevlinga vart songen det franske bidraget til Eurovision Song Contest 2021.
Eurovision Song Contest
«Voilà» var det franske bidraget i Eurovision Song Contest 2021 i Rotterdam i Nederland. Sidan Frankrike er eitt av «Dei fem store landa» i tevlinga, var songen automatisk kvalifisert til finalen i Rotterdam Ahoy laurdag 22. mai 2021.
I vekene før tevlinga vart songen ein av dei store favorittane til å vinne Eurovision Song Contest. Sist gong Frankrike vann, var i 1977 med Marie Myriam og «L'oiseau et l'enfant». I finalen vart «Voilà» nummer to med 499 poeng, 25 poeng bak italienske Måneskin. Dette var den beste plasseringa til Frankrike på 30 år, då Amina kom på andreplass i 1991 med songen «C'est le dernier qui a parlé qui a raison».
Pol i matematikk
Pol i matematikk har fleire tydingar:
Kanderbreen
Kanderbreen (tysk Kanderfirn) er ein 6,6 km lang isbre (2005) i Bern-Alpane i kantonen Bern i Sveits. I 1973 hadde han eit areal på 13,9 km².
Bollnäs
Bollnäs er ein svensk by og centralort i Bollnäs kommun i Gävleborgs län i landskapet Hälsingland. I 2005 hadde byen 26,455 innbyggjarar.
Bollnäs fekk bystatus i 1942.
Jeepster
«Jeepster» er ein song av det britiske glamrockbandet T. Rex frå albumet Electric Warrior frå 1971. Songen vart gjeven ut som singel med B-sida «Life's a Gas».
Songen nådde andreplassen på hitlista i Storbritannia. Songen vart gjeve nut av Fly Records utan at songarem Marc Bolan hadde gjeve løyve til det. Bolan hadde nettopp gått frå Fly til fordel for EMI, som gav han kontroll over sitt eige selskap, T. Rex Wax Co. Records.
Musikken og rytmen liknar Howlin' Wolf-songen «You'll Be Mine», skriven av Willie Dixon. I eit intervju fortalte Marc Bolan at han hadde henta riffet frå ein Howlin' Wolf-song. «Jeepster» har òg likskap med Roy Orbison-songen «You're My Baby».
Songen vart nytta i Martin Scorsese-filmen Alice Doesn't Live Here Anymore frå 1974 og Quentin Tarantino-filmen Death Proof frå 2007.
Andre versjonar
Andre artistar som har spelt inn songen er mellom andre Eater, The Polecats, Altered Images, Fish, Vernon Reid, Doogie White, Mickey Finn's T. Rex, Love Bites og Showaddywaddy.
Testamente til en evighet
Testamente til en evighet er den femte diktsamlinga av Gunvor Hofmo. Ho blei gitt ut i 1955, og var avskjedssamlinga til Hofmo, før ho tystna som diktar i eit tidsrom på seksten år før ho skreiv noko nytt. Dikta er heilt lause, få av dei har rim og bunden rytme.
Testamente til en evighet inneheld i alt 36 dikt.
Ivan Tsikhan
Medaljar og plasseringar i meisterskap
Tsikhan har med 86,73 m tidenes nest lengste sleggekast, ein centimer bak verdsrekorden til Jurij Sedykh.
Doping
Etter sommar-OL 2008 vart Tsikhan dømd for ulovleg høge testosteron-verdiar, og fråteken OL-medaljen. Han anka til Den internasjonale voldgiftsretten for sport og vart frifunnen. I mai 2012 vart det funne spor av forbodne midlar i urinprøva frå sommar-OL 2004, og han vart då utestengd frå sommar-OL 2012.
Ninnisbreen
Utover i sjøen strekkjer Ninnis bretunge seg. I 1962 strekte denne seg 50 km utover i sjøen.
Amelia Earhart
Amelia Mary Earhart var ein amerikansk flypioner og forfattar.
Earhart var den første kvinnelege flygaren som flaug solo over Atlanterhavet. Ho mottok den militære utmerkinga Distinguished Flying Cross, for eksepsjonell innsats i luftfarta, for denne innsatsen. Ho sette fleire andre rekordsr, skreiv bestseljande bøker om flyerfaringane sine og medverka ved opprettinga av foreininga Ninety-Nines, ein organisasjon for kvinnelege pilotar. I 1935 blei Earhart vitjande fakultetsmedlem av Purdue University som rådgjevar for flyteknikk og ein karriererådgjevar for kvinnelege studentar. Ho var også medlem av National Woman's Party (NWP), og som ein tidleg feminist støtta ho likestilling.
2. juli 1937 forsvann Earhart og flyet hennar ein stad over midten av Stillehavet i nærleiken av Howlandøya, under eit forsøk på å fly rundt jorda. Utan spor av flyvraket har livet, karrieren og forsvinninga hennar vore kjelder til stadig fascinasjon og undring.
Liv og virke
På grunn av den økonomiske situasjonen til familien måtte hun selja flyet i 1924 og flytta til austkysten hvor der ho fekk jobb som hjelpepleiar. Fire år seinare gjekk ho tilbake til flgninga. Ho kjøpte ein Avro Avian to-dekkar og blei den første kvinna til å fly solo tvers over det amerikanske kontinentet, tur-retur. Deretter fortsette ho å setta eigne og nye rekordar, både når det gjaldt farts- og distanseflygingar og luftakrobatikk.
I 1931 sette ho ein verdsrekord i høgd då ho nådde 18 415 fot (5,613 m) i ein Pitcairn PCA-2 autogyro ho hadde lånt av Beech-Nut Chewing Gum. Ho var den første personen som flaug solo frå Hawaii til det amerikanske fastlandet, og den første kvinnelege piloten som flaug åleine over Atlanterhavet i 1932.
Earhart blei kjend etter atlanterhavsflyginga. Denne gjennomførte ho på dagen fem år etter at Charles Lindbergh hadde gjort den første flyginga. Ho flaug ein Lockheed Vega frå Harbor Grace på Newfoundland til Londonderry i Irland. For bedrifta mottok ho «Distinguished Flying Cross» frå den amerikanske Kongressen, riddarkrossen av Æreslegionen frå den franske regjeringa og National Geographic Society sin gullmedalje frå president Hoover.
I januar 1935 blei Earhart den første til å fly solo over Stillehavet, frå Honolulu på Hawaii til Oakland i California. Seinare same året flaug ho solo frå Los Angeles til Mexico by og tilbake til Newark i New Jersey. I juli 1936 fekk ho eit Lockheed L-10 Electra-fly av Purdue University, og byrja å planlegga jordomflyginga si.
Organisasjonsliv og kvinnesak
I 1930 byrja Earhart å verka for National Aeronautic Association, der ho aktivt arbeidde for separate kvinnerekordar. Ho var medverkande til at Fédération Aéronautique Internationale (FAI) godtok ein liknande internasjonal standard. Dei mange bragdene hennar var ikkje berre stunt, men bidrog til å overtyda luftfartsinteresserte om at flyging ikkje berre var for «våghalsar og supermenn».
På denne tida skipa Earhart også Ninety-Nines, ein organisasjon for kvinnelege flygarar som støtta og verka for å fremja kvinner innan flyging. Ho kalla saman kvinnelege flygarar til eit møte i 1929, etter eit Women's Air Derby. Ho føreslo namnet på grunnlag av talet på grunnleggjande medlem, og blei den første leiaren for organisasjonen i 1930. Earhart var ein sterk forkjempar for kvinnelege flygarar, og i 1934, då Bendix Trophy Race utestengde kvinner, nekta ho ope å flyga skodespelaren Mary Pickford til Cleveland for å opna tevlinga.
Earhart støtta også forslaget om ei utviding av den amerikanske grunnlova som spegla likestilling med Equal Rights Amendment, presentert for den amerikanske kongressen for første gong i 1923.
Jordomflyging og forsvinning
Earhart si jordomflyging ville ikkje bli den første, men ville bli den lengste. Wiley Post flaug jorda rundt i 1931, men følgde ei rute langs 60. breddegrad. Ho skulle følgja ei rute som gjekk mest mogleg langs ekvator – 46,000 km. Den 17. mars 1937 flaug ho første etappe frå Oakland i California til Honolulu på Hawaii. Under start frå Hawaii blei flyet sterkt skadt og måtte sendast med båt tilbake til California for reparasjonar. Det andre forsøket byrja i Miami. No ville ho flyga motsett veg, frå vest mot aust. Med seg som navigatør hadde ho Fred Noonan, ein tidlegare Pan Am-navigatør. Dei forlét Miami den 1. juni, og etter fleire stoppar i Sør-Amerika, Sør-Afrika og over den sørlege delen av det asiatiske kontinentet kom dei frem til Lae på Ny-Guinea den 29. juni. Dei hadde floge omtrent 35,000 km. av turen, med andre ord var ca. tre fjerdedelar av turen gjennomført. No stodd 10,000 km att, alt over det opne Stillehavet.
Den 2. juli 1937 la Earhart og Noonan ut frå Lae på den neste etappen på 4 000 km til Howlandøya, ei lita øy som berre er nokre få kilometer lang og berre 3 meter høg. Marineskipet «Itasca» skulle hjelpa dei å finna staden. Men flyet verka ha problem med radiknavigasjonen, og etter å ha floge ca. 1,200 km blei all kontakt med omverda broten. Den siste kjende posisjonen deira var nær Nukumanu-øyane (Tasman-øyane).
Det blei sett i gang ein leiteaksjon av den amerikanske kystvakta og marinen, utan resultat. Etter at det offisielle søket blei avslutta fekk ektemannen Putnam finansiert eit privat søk av lokale styresmakter på nærliggjande stillehavsøyar og farvatn. I juli 1937 fekk Putnam hyra to småbåtar og leia eit søk (frå USA) av Phoenixøyane, Juleøya (Kiritimati), Fanningøya (Tabuaeran), Gilbert- og Marshalløyane, utan å finna spor etter flyet eller dei som var i det.
I USA fekk Putnam løyve til å styra Earhart sine forretningar. Etterkvart søkte han om ei dødserklæring utan å venta den vanlege sjuårserioden før dette skjedde automatisk. Earhart blei erklært død juridisk den 5. januar 1939.
Skjebna til Earhart og Noonan er blitt rykte- og myteomspunnen. Frå tid til annan har det dukka opp meldingar om at dei skulle ha vore i live på ei eller anna øy i Stillehavet. Flyentusiastorganisasjonen The International Group for Historic Aircraft Recovery (TIGHAR) har i ei årrekkje arbeidd for å visa at Earhart faktisk måtte ha naudlanda på ei aude øy, og at ho var stranda der i lang tid før ho døydde. Gruppa har prøvd å visa dette sidan 1998, i samband med eit skjelettfunn på øya Nikumaroro gjort av britiske styresmakter i 1940.
Ein annan teori er at Earhart og navigatøren blei tekne til fange av japanarane, men dette er rekna som usannsynleg.
Utmerkingar og omtale
I USA er det skrive fleire bøker om livet hennar, mellom dei ein fiktiv sjølvbiografi. Earhart sjølv skreiv to bøker om flygingane sine - The Fun Of It (1932) og 20 Hrs., 40 Min. (1928), om flyginga over Atlanterhavet. Last Flight (1937), sett saman av ektemannen G.P. Putnam etter at ho forsvant, inneheld dagboknotata ho sende tilbake til USA.
Denny Doherty
Dennis Gerrard Stephen Doherty var ein kanadisk songar, låtskrivar, musikar og skodespelar. Han var mest kjend som opphavleg medlem i 60-talsgruppa The Mamas & the Papas.
Karriere
Denny Doherty vart fødd i Halifax i Nova Scotia som den yngste av fem barn. Han voks opp i ein strengt katolsk heim nord i Halifax. Faren var hamnearbeidar og mora var heime.
Doherty og tre vener, Richard Sheehan, Eddie Thibodeau og Mike O'Connell, byrja den musikalske karrieren sin i 1956 i eit band kalla The Hepsters. To år seinare var dei oppløyst. I 1960, framleis i Halifax, skipa Doherty, som då var 19, Pat LaCroix og Richard Byrne, ei visegruppa kalla The Colonials.
Columbia Records signerte gruppa fleire månader seinare då dei hadde endra namn til The Halifax III. Bandet spelte inn to plater og fekk ein mindre hit, «The Man Who Wouldn't Sing Along With Mitch», men vart oppløyst i 1963.
I 1963 vart Doherty vener med Cass Elliot då ho var med eit band kalla The Big 3. Medan han var på turné med The Halifax III, møtte Doherty John Phillips og kona, modellen Michelle Gilliam.
Nokre månader seinare var The Halifax III oppløyst og Doherty og venen Zal Yanovsky var blakke attende i Hollywood. Elliot overtydde manageren hennar om å hyre dei. Doherty og Yanovsy vart med i The Big 3. Kort tid etter tok dei inn fleire bandmedlemmar og endra namn til The Mugwumps, som etter kort tid vart oppløyst på grunn av pengemangel. Yanovsky skipa så The Lovin' Spoonful i lag med John Sebastian.
På denne tida trong det nye bandet til Phillips, The New Journeymen, ein erstattar for tenoren Marshall Brickman, som hadde slutta i gruppa for å skrive manus for fjernsyn. Doherty, som då var utan jobb, tok over. Etter at The New Journeymen vart oppløyst tidleg i 1965, vart Elliot invitert med til å danne eit nytt band, som vart kalla The Magic Cyrcle. Seks månader seinare, i september 1965, fekk gruppa kontrakt med Dunhill Records. Dei endra namn til The Mamas & the Papas og spelte etter kort tid inn debutalbumet If You Can Believe Your Eyes and Ears. The Mamas & the Papas-songen «Creeque Alley» omhandlar i korte drag denne soga.
Doherty gav ut eit par soloplater og singlar tidleg i 1970-åra, som Watcha Gonna Do? frå 1971 og Waiting for a Song frå 1974. Både Michelle Phillips og Cass Elliot song korvokal. Desse innspelinga vart dei siste til Elliot, som døydde av hjarteinfarkt i 1974.
I 1982 vart han med i eit attforeint The Mamas & the Papas med John og dottera Mackenzie Phillips, og Elaine «Spanky» McFarlane, som turnerte og framførte dei gamle songane og nokre nye skrivne av Philips. Doherty produserte seinare eit off-Broadway-show kalla Dream a Little Dream, som fortalte soga om The Mamas & the Papas frå hans perspektiv.
I 1993 spelte han rolla som hamnemeisteren og stemma til andre karakterar i Theodore Tugboat.
I 1999 spelte han òg Charley McGinnis i 22 episodar av TV-serien Pit Pony.
Ein av dei siste rollene hans var i den kanadiske TV-serien Trailer Park Boys. Filminga var ferdig berre kort tid før han døydde i 2007.
Diskografi
«-» indikerer at utgjevinga ikkje gjekk inn på lista
Born to Be Wild
Komposisjon
Mars Bonfire skreiv «Born to Be Wild» som ein ballade. Bonfire var tidlegare medlem av The Sparrows, forgjengarbandet til Steppenwolf, og broren var trommeslagar i Steppenwolf. Sjølv om han først tilbaud songen til andre band – mellom anna The Human Expression – vart «Born to Be Wild» først spelt inn av Steppenwolf i ein kjappare og omarrangert versjon som AllMusic-skribenten Hal Horowitz skildra som «ein brølande hymne av turbo-ladd riffrock» og «ein tidlaus radioklassikar så vel som eit stykke 60-talsopprør som på ein gong definerer stilen til Steppenwolf og gav dei sjansen deira til AM-udøydelegheit».
Utgiving og mottaking
«Born to Be Wild» var den tredje singelen til bandet frå debutalbumet Steppenwolf frå 1968 og vart deira mest suksessfulle singel, som nådde andreplassen på Billboard' Hot100-lista. Han vart halden unna førsteplassen av «People Got to Be Free» av The Rascals. I 2004 plasserte magasinet Rolling Stone' «Born to Be Wild» på 129. plassen på lista si over dei 500 beste songane gjennom tidene. I 2004 hamna han òg på 29. plassen på AFI's 100 Years...100 Songs over dei beste låtane i amerikansk film. I 2009 vart han kåra til den 53. beste hardrock-låten gjennom tidene av VH1 (den hamna på 40. plassen på VH1 si liste over dei 100 beste rock and roll-låtane ni år tidlegare). I 2018 vart låten innlemma i Rock and Roll Hall of Fame i ein ny kategori for singlar.
Andre versjonar
I 1985 vart songen spelt inn av det australske bandet Rose Tattoo. Versjonen deira nådde 25. plassen i Australia. I 2002 vart han spelt inn av Kim Wilde og gitt ut som ein singel utan album. Coverversjonen hennar nådde 84. plassen i Tyskland og 71. plassen i Sveits. Tanja Dexters spelte òg inn songen i 2002. Versjonen hennar nådde 21. plassen i Belgia. .
Andre artistar som spelte denne songen inkluderer Hinder, Etta James, Link Wray, Slade, The Cult, INXS, Ozzy Osbourne med Miss Piggy, Bruce Springsteen, Slayer, Blue Öyster Cult, Status Quo, Fanfare Ciocărlia, Krokus, Wilson Pickett, La Renga, Jess Greenberg. og Ann-Margret
Andreas Garman Album
Andreas Garman Album var ein norsk kjøpmann og politikar som særleg var aktiv i Drammen, der han i 1837 vart den første ordføraren.
Fossum kyrkje
Fossum kyrkje er ei arbeidskyrkje frå 1976 i Oslo kommune. Kyrkja vart teikna av arkitektfirma Anker & Hølaas og oppført av Selvaagbygg. Kyrkja er like attmed Stovner senter.
Andreas Garman Album
Album kom i unge år frå Valdres til Drammen, der han slo seg opp som handelsmann på Bragernes. Han var med på skipinga av Drammmens Sparebank i 1823, og han var administrator for Noregs Bank si drammensavdeling frå 1838 til 1840. Den staselege eigedomen Album kjøpte på austsida av Bragernes torg i 1822, Albumgården, vart kjøpt av kommunen etter at Album hadde gått bort. Fram til 1866 hyste denne eigedommen Drammens rådhus.
Fossum kyrkje
Det er ikkje kyrkjegard ved kyrkja.
Andreas Garman Album
Andreas G. Album har gjeve namn til Albums gate i Drammen.
Sandanski Point
Sandanski Point (Nos Sandanski) er eit nes som utgjer nordsida av innløpet til Stoyanov Cove på austkysten av Ioannes Paulus II Peninsula på Livingston Island i Sør-Shetlandsøyane i Antarktis, som stikk 600 m ut i Hero Bay og er danna av eit framspring frå Oryahovo Heights.
Murad III av Det osmanske riket
Murad III (1546–1595) var sultan av Det osmanske riket frå 1574 til han døydde.
Sandanski Point
Neset er kalla opp etter byen Sandanski sørvest i Bulgaria kjend som heimstaden til Jane Sandanski (1872–1915), leiaren for den bulgarske frigjeringsrørsla i Makedonia.
Murad III av Det osmanske riket
Under regjeringstida hans erobra osmanarane betydelege område frå Persarriket. Riket kjempa også stadige krigar mot Austerrike og i Ungarn fram til Murad døydde. Den einaste fredshandlinga under han var sluttinga av den fyrste osmanska handelstraktaten med England i 1580.
Sandanski Point
Sandanski Point ligg 3,4 km nordvest for Agüero Point og 2,8 km aust for Black Point.
Murad III av Det osmanske riket
Murad III hadde kunstnariske og vitskaplege interesser, og det blei bygd fleire viktige byggverk under hans regjeringstid. Han blei etterfølgd av sonen sin Mehmed III.
Informasjonskløft
Informasjonskløft er eit omgrep som skildrar gapet mellom dei som har tilgang på informasjon og som greier å utnytte dei ressursane dei har tilgjengeleg, og dei som ikkje greier å utnytte informasjonen dei har tilgang på. Dette vil vidare seie at det skjer ei skeivfordeling av informasjon i samfunnet, altså at informasjonen hopar seg opp hos delar av befolkninga, medan den ikkje når fram eller er tilgjengeleg for andre. I dag er det fleire faktorar som kan spele inn på kvifor informasjonskløfter oppstår, og blant desse finn ein utdanning, tilgang til Internett og tekniske kunnskapar. Media er ein sentral aktør i samband med informasjonskløfter, då det er media som står for store delar av informasjonsformidlinga både lokalt, nasjonalt og internasjonalt.
Informasjonskløfter mellom sosiale grupper
Utdanning er kanskje den mest utslagsgivande faktoren for informasjonskløfter i eitt og same samfunn. Personar med høgare utdanning vil ofte ha eit betre grunnlag for å tileigne seg informasjon enn lågare utdanna personar. Dette er fordi dei med høg utdanning i utgangspunktet har eit godt grunnlag for å ta imot ny og kanskje komplisert informasjon. Personar med lågare utdanning har ofte ikkje det same grunnlaget, og dermed har dei mindre sjanse til å ta imot og forstå den nye informasjonen som vert formidla.
Ein annan faktor, som kan kome som ein konsekvens av utdanningsgrunnlaget til ein person, er kva informasjonskanal ein vel å nytte seg av. Personar med høgare utdanning vil også her kunne ha betre føresetnader enn lågare utdanna for å velje ein meir riktig informasjonskanal i forhold til å eventuelt finne fram til den nye informasjonen. Høgt utdanna personar kan i mange tilfelle i større grad enn lågt utdanna vite kvar dei skal leite for å finne ny og relevant informasjon.
Sjølv om media som til dømes fjernsyn og radio har eit mål om å nå ei brei mottakargruppe med formidling av viktig informasjon og nyhende, så har dei også underhaldning som eit mål. Program som har eit mål om å underhalde vil i mange tilfelle ta fokuset vekk frå seriøs informasjonsformidling hos sjåarane og lyttarane, og dette kan skape informasjonskløfter.
Informasjonskløfter og Internett
Internett speler ei viktig rolle i informasjonsformidlinga, og dersom ein ikkje har tilgang til Internett, mistar ein moglegheita til å finne og tileigne seg mykje informasjon. I følgje International Telecommunication Union så har brukarar av Internett auka kraftig i løpet av det første tiåret etter tusenårsskiftet. I 2000 var det 400 millionar internettbrukarar på verdsbasis, medan talet i 2010 var auka til over 2 milliardar. Dette betyr at Internett har får meir å seie, og at ein på mange måtar er avhengig av tilgang til Internett og kunnskap om korleis ein brukar det for å greie å halde seg oppdatert på det som hender rundt oss.
Menneske busett i delar av verda der Internett ikkje er like utbreidd som i til dømes Europa og USA, kan ha større vanskar med å finne fram til relevante informasjonskjelder. Dette kan kome av at dei anten ikkje har tilgang til, eller ikkje har kunnskapar om korleis Internett skal brukast. I tilfelle der både tilgang og tekniske kunnskapar er i orden, kan det likevel vere vanskeleg, då økonomi eller for dårlege språkkunnskapar i til dømes engelsk kan stoppe dei frå å tileigne seg informasjon eller nyhende. Dermed kan ein sjå at informasjonskløfter oppstår mellom ulike delar av verda, til dømes mellom vesten og fattige land.
Konsekvensar
Konsekvensar av informasjonskløfter kan verte at avstanden mellom makthavarar og høgt utdanna personar generelt, og meir ressurssvake grupper og personar med låg utdanning, aukar ytterlegare. I denne samanheng vil enkelte tema kome til å verke fjernt og framand for dei ressurssvake gruppene, som då kanskje vil svare med å melde seg heilt ut av samfunnet. Dessutan kan informasjonskløfter medverke til større avstand mellom ulike delar av verda på grunn av mangel på informasjon. Ei breiare informasjonskløft kan i tillegg vere med å auke motsetnadene i samfunnet.
La Cudera
La Cudera er ein 2 km lang isbre (2005) i Silvrettafjella i kantonen Graubünden i Sveits. I 1973 hadde han eit areal på 2,07 km².
Get It On
«Get It On» er ein song av den britiske glamrockgruppa T. Rex frå albumet Electric Warrior i 1971. Han var skriven av frontmannen Marc Bolan og vart den andre førsteplassen T. Rex klarte i Storbritannia. I Noreg nådde songen sjetteplassen på VG-lista. I USA vart songen omdøypt til «Bang a Gong (Get It On)» for at han ikkje skulle forvekslast med ein annan song med same namn av Chase. Songen er kanskje den mest kjende av T. Rex.
Tamara Bykova
Tamara Vladimirovna Bykova er ein russisk tidlegare høgdehoppar frå Azov som representerte Sovjetunionen. Ho vart verdsmeister i øvinga i 1983 og elles vann sølv i EM 1982, VM 1987 og bronse i OL 1988. Bykova sin personlege rekord frå 1984 er på 2,05 meter.
Get It On
B-sida til singelen var «Raw Ramp».
(And Now the Waltz) C'est La Vie
«(And Now the Waltz) C'est La Vie» er ein song av det britiske rockebandet Slade, gjeven ut i 1982 som den første singelen frå det ellevte studioalbumet The Amazing Kamikaze Syndrome. Han kom òg ut på den amerikanske motparten Keep Your Hands Off My Power Supply i 1984. Songen var skriven av solovokalisten Noddy Holder og bassisten Jim Lea, og produsert av Lea. Songen nådde 50. plassen på den britiske singellista og låg inne på lista i sju veker.
Tamara Bykova
Aktiv
Bykova meisterskapsdebuterte med ein niandeplass under Sommar-OL 1980 i Moskva. Seks veker seinare vart ho sovjetmeister då ho svinga seg over 1,97 m. Året etter vart ho nummer to med 1,96 m i verdscupen, i ei tevling der vesttyske Ulrike Meyfarth sette verdsrekord med 2,02 meter. Også i EM 1982 vann Meyfarth framom Bykova. Eit halvt år seinare var Bykova heilt suveren i innandørs-EM 1983 i Budapest, der ho sette innandørs verdsrekord med 2,03 m og hadde ein sigersmargin på ni centimeter til landskvinna Larisa Kositsyna.
Get It On
Historie
Bolan hevdar å ha skrive songen ut av eit ønske om å spele inn Chuck Berry sin «Little Queenie», og sa at riffet er henta frå Berry-songen. Faktisk vert ei linje, And meanwhile, I'm still thinking, frå «Little Queenie» sagt medan «Get It On» tonar ut.
(And Now the Waltz) C'est La Vie
Holder skildra «(And Now the Waltz) C'est La Vie» som ein «sentimental kjærleikssong».
«(And Now the Waltz) C'est La Vie» kom ut på 7"-vinyl på RCA Records i Storbritannia, Irland, Australia, Tyskland og Nederland. B-sida var «Merry Xmas Everybody (Live & Kickin')» og var eksklusiv or singelen, før han kom ut på samlealbumet Crackers: The Christmas Party Album i 1985. På singelen er songen tilskriven «Slade & The Assorted Nutters Choir».
Det vart ikkje laga musikkvideo til songeen, men bandet framførte han på barnemusikkshowet Razzmatazz.
Tamara Bykova
Aktiv
I juni 1984 forbetra Bykova verdsrekorden til 2,05 meter under eit stemne i Kiev. Etter som Sovjetunionen boikotta Sommar-OL i Los Angeles deltok ho ikkje i leikane. Allereie i juli månad same året tok ein annan OL-hindra høgdehoppar, bulgarske Ljudmila Andonova, over verdsrekorden då ho oppnådde 2,07 m.
Get It On
Historie
Dette var songen som meir eller mindre enda den ein gong så gode venskapen mellom Bolan og John Peel, etter at Peel omtalte mangelen sin på entusiasme for songen på lufta etter å ha fått ei tidleg utgåve av singelen. Bolan og Peel snakka berre i lag ein gong etter dette før Bolan døydde i 1977.
Tamara Bykova
Aktiv
Under verdsmeisterskapen 1987 hoppa Bykova heile 2,04 m og vann sølv. Likevel vart ho stilt heilt i skuggen då Stefka Kostadinova frå Bulgaria sette verdsrekord med 2,09 meter, ein rekord som har vorte ståande. Året etter vann Bykova bronsemedaljen i høgdehopp under sommarleikane i Seoul.
Get It On
Historie
Under ei framføring på Top of the Pops, spelte Elton John piano på songen. Pianoet på plata vart spelt av Rick Wakeman. Wakeman var i desperat pengemangel på denne tida og trefte tilfeldigvis Bolan på gata og spurte om han kunne få spele med han. Wakeman påpeikte for Tony Visconti at songen eigentleg ikkje trengde ein pianist. Visconti foreslo at han kunne lage ein glissando. Wakeman sa at Visonti kunne klare det sjølv, då Bolan svarte, «du vil ha pengar til husleiga di, vil du ikkje». Wakeman tente 9 pund på innspelinga.
Tamara Bykova
Doping
Under eit stemne i Seattle sommaren 1990 vart Bykova avslørt for bruk av efedrin og stengd ute frå friidretten i tre månader.
Sjerbett
Sjerbett er ein søt drikk laga av ulike plantemateriale som er utbreidd i Vest-, Sør- og Søraust-Asia. Utgangspunktet er ein konsentrert sirup laga av blomar, fruktar, grønsaker eller andre plantedelar. Han blir vanlegvis servert kald. Vanlege ingrediensar er basilikumfrø, rosevatn, kronblad frå roser, sandeltre, bael, hibiskus, sitron, appelsin, ananas, mango, falsa (Grewia asiatica) og chiafrø.
Get It On
Historie
I mars 2005 plasserte Q magazine «Get It On» på 36. plass på lista si over dei 100 beste gitarsongane gjennom tidene.
The Power Station-versjonen
«Get It On» vart spelt av The Power Station i 1985. Versjonen deira - kalla «Get It On (Bang a Gong)» i USA – vart gjeven ut som den andre singelen frå debutalbumet deira. Songen gjorde det godt i USA og nådde niandeplassen på Billboard Hot 100 sommaren 1985. I Storbritannia nådde songen 22. plassen på UK Singles Chart. Då Robert Palmer høyrde at andre Power Station-medlemmar hadde spelt inn ein demo av songen, spurte han om han kunne få prøve å syngje vokal på songen. Bandet fekk så Palmer til å syngje på heile albumet. Singelen vart ein av signaturlåtane til bandet.
Poincarés førehandstru
Poincarés førehandstru er ein hypotese sett fram av den franske matematikaren Henri Poincaré i 1904. Noko upresist seier førehandstrua at ei kvar lukka flate, som er enkeltsamanhengande i rommet, kan omdannast til ei kuleflate på ein kontinuerleg måte. Det vil sei utan at ein riv flata sund og set ho saman att. At flata er enkeltsamanhengande tyder at ho er samanhengande og at alle løkker på flata kan trekkast saman til eit punkt utan å forlate flata. Eit døme på ei flate som ikkje er enkeltsamanhengande er ein smultring. Ei løkke gjennom holet og rundt smultringen, kan ikkje trekkast saman utan å skjere gjennom smulitringen og dermed forlate flata.
Get It On
Andre versjonar
Andre band som har spelt songen er Top of the Poppers, Blondie, Witch Queen, Aerosmith-gitarist Joe Perry, The Boomtang Boys, Los Bunkers, Ministry, Cinema Bizarre, Porno Graffitti og Carlos Santana.
Poincarés førehandstru
Poincarés førehandstru var lenge eit av dei store uløyste problema i matematikken. I 2002-2003 la den russiske matematikaren Grigorij Perelman fram eit bevis for førehandstrua. Det var så langt og komplisert at det tok fleire år før det vart endeleg verifisert av fleire høgtståande matematikarar.
Get It On
Sampling og referanse
Den britiske dance-gruppa Bus Stop (i USA kalla «London Bus Stop») sampla vokalen frå T. Rex-originalen på deira delvis cover av songen i 2000. Denne nådde 59. plassen i Storbritannia.
Sjerbett
Historie
Drikken skal ha oppstått i Persia. I Vest-Asia under den muslimske gullalderen drakk ein ei rekkje fruktbaserte drikkar som sjerbett, med ingrediensar som mandel, sitron, eple, granateple, tamarind, jujube, sumak, musk, mynte og is og søta med sukker, sukkerrøyrsaft, sirup eller honnng. Denne typen drikkar spreidde seg etterkvart vestover til Europa, der ordet «sirup» blei avleidd frå arabisk.
Ibn Sina lista opp fleire sirupar eller sjerbettar i verket sitt Medisinkanonen frå 1000-talet. Den persiske boka Zakhireye Khwarazmshahi av Gorgani frå 1100-talet omtaler ulike sjerbettypar, som ghoore, anar, sekanjebin og liknande.
Carol Kaye
Carol Kaye  er ein USA-amerikansk musikar og ein av dei mest brukte og høyrde bassgitaristane i rock- og pophistoria. Det er estimert at ho spelte på kring 10 000 innspelingar gjennom ein karriere som har vart over 50 år.
Sjerbett
Historie
Drikken blei introdusert til India under Mogulriket på 1500-talet. Stormogul Babur fekk tilsend is frå Himalaya for å laga ein kjølig, forfriskande drikk drikk.
Carol Kaye
Kaye byrja å spele gitar tidleg i tenåra og spelte etter kvart ofte i jazz- og storbandmiljøet i Los Angeles. Ho byrja å spele på studioinnspelingar i 1957 og gjennom eit kjennskap i Gold Star Studios byrja ho å arbeide for Phil Spector og Brian Wilson. Etter ein bassist ikkje møtte opp til ei innspeling i 1963, steppa ho inn på bass og vart raskt ein av dei mest etterspurte bassistane i 1960-åra og spelte på ei rekkje kjende hittar. Ho byrja òg å spele filmmusikk seint i 1960-åra, særleg for Quincy Jones og Lalo Schifrin, og byrja å gje ut ei rekkje lærebøker som How To Play the Electric Bass. Kaye vart mindre aktiv mot slutten av 1970-åra, men fortsette musikkarrieren sin inn i dei seinare tiåra. Ho var ganske framtredande i dokumentarfilmen The Wrecking Crew.
Kaye har spelt på innspelingar med Ritchie Valens (akustisk gitar på «La Bamba»), The Crystals (elektrisk gitar på «Then He Kissed Me»), The Righteous Brothers (akustisk gitar på «You've Lost That Lovin' Feelin'»), Sonny & Cher, Frank Zappa (Freak Out!), Elvis Presley, Frank Sinatra, Simon and Garfunkel, Stevie Wonder, Barbra Streisand, The Supremes, The Temptations, Four Tops, The Monkees, Glen Campbell («Wichita Lineman») og The Beach Boys (Beach Boys Today, Summer Days (and Summer Nights!!), Pet Sounds og Smile).
Sjerbett
Historie
Den første vestlege omtalen av sjerbett er ei italiensk tilvising til noko tyrkarane drikk. På 1600-talet blei det importert sherbet powders til England, laga av tørka frukt og blomar blanda med sukkker. I 1662 reklamerte eit kaffihus i London med «sherbets made in Turkie of Lemons, Roses and Violets perfumed». I moderne tid er sherbet-pulver framleis populært som godteri. Ei frosen utgåve av sjerbett utvikla i Europa blei kjend som sorbé (fransk sorbet, italiensk sorbetto). I amerikansk engelsk blir denne isen gjerne kalla sherbet når han inneheld meieriprodukt.
Moderne sjerbettar kan vera sprudlande med tilsetjing av natron og vinsyre eller kolsyrevatn. Sherbet powder er i Storbritannia, Australia og New Zealand namnet på bruspulver.
Variantar
I Iran finst mange ulike sjerbettvariantar. Sharbat-e golab eller rosevatnsjerbett dannar grunnlag for dei fleste sjerbettar i Iran. Andre typar er sharbat-e-albaloo, kirsebærsjerbett, sharbat-e-rivas, rabarbrasjerbett, safransjerbett og nokre sjerbettar laga med frø som sharbat-e khakshi av hundesennep (Descurainia sophia) og tokhm-e sharbati av basilikum.
Ein sørindisk versjon av drikken som er populær i Kerala og Tamil Nadu under nanmnet nannaari sarbbath blir laga med indisk eller falsk sarsaparilla (Hemidesmus indicus) og sitron løyst opp i mjølk eller kolsyrevatn.
Ein indonesisk variant som særleg er utbreidd på Java blir kalla serbat, og er særleg utbreidd under ramadan. Den vanlegaste utgåva blir laga av kaldt vatn, sukkerlake og strimla kanteluppmelon, og blir kalla serbat blewah, 'kanteluppsjerbett'.
Mandelsjerbett er truleg av persisk opphav og kan krydrast med kardemomme og kewra. Ein annan versjon av mandelsjerbett blir laga med mjølk, med safran og melonfrø som moglege tilsetjingar.
Ein annan type indisk sjerbett er laga av oppmole sandeltre (chandan) og mjølk med sukker. Endå ein sørasiatisk sjerbettype blir laga med Phalsa-bær. Ein kan også bruka sure ingrediensar til drikken, som sitrusfrukter, tamarind eller aamla-bær.
Nimbu ka sharbat er ein sjerbett laga med sitronsaft eller sitronsirup og kan vera ein variant av nimbu pani. Han kan smaksetjast med ingefær, mynte, safran, kewra og i nokre høve pepar.
Ein svært utbreidd sjerbettsmak er rosevatn. Ein tyrkisk metode for å laga til denne går ut på å elta friske rosenblad saman med litt sitronsyre eller sukker for å ta vare på lukta deira. Denne blandinga blir kalla gül mayası og kan også brukast oppå ein dessert som mjølkepuddingen muhallebi eller ulike typar bakverk.
Kulturell tyding
Det er gamal skikk og bruk i Anatolia å tilby ein raud sjerbett, lohusa şerbeti, til ei barselkvinne og til vener og slektningar i samband med ein fødsel.
Den osmanske diktaren Süleyman Çelebi skildra på 1400-talet korleis mora til Mohammed blei gjeven sjerbett medan ho fødde han:
Ein enkel sjerbett av sitron, sitronsyre og vatn, utan ekstra krydder, er kjend som nişan şerbeti eller 'trulovings-sjerbett' og blir tradisjonelt servert ved trulovingsseremoniar.
Sjerbett blir servert i gatekioskar, kafear og heimar i Iran. I Tyrkia finst det òg ein tradisjon der gateseljarar ber med seg drikken i samovarar på ryggen og heller han i glas til kjøparar.
I 1813 skreiv den engelske diktaren lord Byron: «Give me a sun, I care not how hot, and sherbet, I care not how cool, and my heaven is as easily made as your Persian's».
Albums gate
Albums gate er ei tverrgate som går frå Hauges gate til Bergstien i Drammen. Gata går mellom anna forbi Bragernes kyrkje.
Gata fekk det noverande namnet sitt i 1869 etter den første ordføraren i byen, Andreas Garman Album.
Yngre dryas
Yngre dryas er ein klimaperiode, stundom kalla den store fryseperioden, i ein geologisk kort (1300 ± 70 år) periode med kalde klimatilhøve og tørke i perioden frå om lag 12 800 til 11 500 år sidan. Ein trur yngre dryas-tida vart skapt då den nordamerikanske iskalotten kollapsa, men det finst òg andre motseiande teoriar.
Perioden følgde Bølling-Allerød interstadial mot slutten av pleistocen og før preboreal tidleg i holocen. Han er kalla opp etter den alpine tundrablomen Dryas octopetala.
Brå klimaendring
Under yngre dryas byrja isbreane å vende attende på høgare breiddegrader på den nordlege halvkula for mellom 12 900 og 11 500 år sidan og det stod i skrap kontrast til oppvarming i den føregåande smelteperioden. Ein trur at overgangsperiodane varte om lag eit tiår kvar,, men starten på perioden kan ha skjedd raskare. Iskjernar frå Grønland indikerer at temperaturen der var om lag 15 gradar kaldare enn i dag. . I Storbritannia har ein funne fossil som indikerer at den årlege middeltemperaturen var 5 grader kaldare der, og ein hadde periglasiale tilhøve i lågareliggande område, med isfelt og isbrear i høgareliggande strøk. Ein har ikkje sett ei slik rask og omfattande brå klimaendring sidan.
Globale effektar
I Vest-Europa og Grønland er yngre dryas ein veldefinert kald periode. Avkjølinga i det tropiske Nord-Atlanteren kan ha skjedd eit par hundre år tidlegare. Sør-Amerika har mindre spor av starten på perioden, men syner ei brå avslutning. The den antarktiske kalde reverseringa ser ut til å ha starta tusen år før yngre dryas, og har ikkje no klårt definert start eller slutt. Huybers hevdar det er spor på at yngre dryas ikkje skjedde i Antarktisk, New Zealand og delar av Oseania. Timinga av den tropiske motparten til yngre dryas - den klimatiske avisingsreverseringa (DCR) - er vanskeleg å datere sidan ein har mangelfulle iskjerneprøvar frå denne perioden på desse breiddegradene. Eit døme er iskjerneprøven frå Sajama i Bolivia, der timinga stemmer overeins med prøvar frå Grønland. Klimatilhøva i dei sentrale Andesfjella under DCT var signifikant og prega av eit skifte til mykje våtare, og truleg kaldare, vêr. Omfanget og den brå måten det skjedde på indikerer at klimaet på låge breiddegrader endra seg under yngre dryas/DCR.
I det vestlege Nord-Amerika er det truleg at effektane av yngre dryas var mindre intense enni Europa, men det er funnen spor etter fornya isbredanning som indikerer at det var nedkjøling nordvest i Stillehavet under yngre dryas.
Andre trekk ein har observert:
Årsaker
Den rådande teorien er at yngre dryas oppstod ved at den nordatlantiske sirkulasjonen, som sirkulerer varmt tropisk vatn nordover, tok imot store mengder ferskvatn frå Lake Agassiz og issmeltinga i Nord-Amerika. Ein har derimot få geologiske spor som beviser ei slik hending. Det globale klimaet globale klimaet ville då ha vorte låst i den nye tilstanden fram til frysing fjerna «ferskvasslokket» frå Nord-Atlanteren. Ein nyare, alternativ teori indikerer at jetstraumane i staden flytta seg nordover på grunn av endringar i det topografiske pådraget som smeltinga av den nordamerikanske iskalotten medførte. Dette førte til meir regn i Nord-Atlanteren som gjorde havoverflatevatnet ferskt nok til å stoppe den termohaline sirkulasjonen.
Tidlegare istidsavslutningar hadde ikkje ein yngre dryas-liknande hending, noko som indikerer at det var tilfeldige faktorar inne i biletet. Likevel er det spor på at somme tidlegare istider har hatt avkjølingsperiodar etter istida var over, liknande yngre dryas.
Slutten på klimaperioden
Slutten av yngre dryas er datert til kring 11 550 år sidan.
Effekt på jordbruket
Yngre dryas er ofte knytt til oppstarten av jordbruk i Levanten. Det er hevda at den kalde og tørre perioden senka bereevna i området og tvinga det fastbuande natufifolket til å flytte meir på seg. Ytterlegare forverring av klimaet trur ein har ført til at dei byrja å dyrke korn. Sjølv om det er forholdsvis brei konsensus om rolla yngre dryas hadde for endringane hos natufiane, er tilknytinga til oppstarten av jordbruket omdiskutert.
Haruo Arima
var ein japansk fotballspelar. Han spelte for det japanske landslaget i 1927.
Snakes and Ladders av Gerry Rafferty
Snakes and Ladders er det fjerde studioalbumet til Gerry Rafferty. Det kom ut i 1980 etter suksessen han hadde hatt med dei to førre albuma, City to City og Night Owl. Albumet nådde 15. plassen i Storbritannia, men berre 61. plassen i USA. Albumet vart gjeven ut på CD i 1989, men sletta kort tid etter, og kom først ut på CD igjen i august 2012 som ei dobbelplate i lag med Sleepwalking. Somme av songane har vore tilgjengeleg på samleplater. Ein av songane, «The Garden Of England», vart spelt inn i Beatles-produsenten George Martin sitt AIR studio på Montserrat. Alle songane var skrivne av Rafferty utanom ein – «Johnny's Song» – som var ei nyinnnspeling av ein song som vart gjeven ut av det tidlegare bandet hans, Stealer's Wheel, og ein annan – «Didn't I» – som var ei nyinnspeling av ein song frå Rafferty-albumet Can I Have My Money Back frå 1971.
Songen «Royal Mile» vart gjeven ut som singel i Storbritannia, men nådde berre 67. plassen her og 54. plassen i USA.
Lister
Album Singel
Allan Wells
Allan Wipper Wells er ein britisk tidlegare friidrettsutøvar frå Edinburgh som vart olympisk meister på 100 meter ved Sommar-OL 1980 i Moskva.
Wells siit gjennombrot kom så seint som i 1978. Han vann då både 100 m og 200 ved den britiske friidrettsmeisterskapen. I august same året vann han 200 m og vart andremann på 100 m under Samveldeleikane i Edmonton. Framgangen heldt fram i 1979, med sigeren på 200 m i Europacupen framfor verdsrekordhaldar Pietro Mennea som eit høgdepunkt.
Under dei olympiske sommarleikane i Moskva i 1980 sette Wells britisk rekord med 10,11 sekundar i semifinalane. Han vann så 100 meter-finalen i med minimal margin til favoritten, kubanaren Silvio Leonard. Begge fekk tida 10,25 sekundar, og det er sagt at Wells vann med åtte centimeter ved at han kroppen langt fram i finishen. Han tok seg også til finalen på 200 meter, der han vart slått i kampen om gullmedaljen av Pietro Mennea med to hundredels sekund og fekk sølv med britisk rekord på 20,21 sekundar.
I 1982 vann Wells så vel 100 m som 200 m då Samveldeleikane fann stad i Brisbane i Australia. På 100-meteren vart han i kraftig medvind klokka inn på 10,02, og vann med tre hundredels sekund på den framstormande kanadiaren Ben Johnson. Derimot kom han medaljelaus frå Friidretts-VM 1983. Han enda då som fjerdemann på begge sprintdistansane, høvesvis tre og eitt hundredels sekund bakom bronsevinnarane.
Asle Hillestad
Asle Hillestad er ein norsk tidlegare fotballspelar. Han spelte 611 kampar for Sogndal mellom 1985 og 2002. Så å seie alle kampane spelte han midtstoppar.
Skarpskyttardeteksjon
Skarpskyttardeteksjon er system som finn retning og avstand til ein skarpskyttar. Det finst fleire slike system i bruk, og dei fleste byggjer på akustisk deteksjon. Skarpskyttardeteksjonssystem er av interesse både for militære og for sivile styrkar (politi).